Translate the text from Welsh to English.



 
Ar 9 Tachwedd 2021, cyhoeddais ddatganiad ysgrifenedig yn cadarnhau enwau’r pedwar awdurdod lleol sydd wedi mynegi diddordeb mewn treialu trefniadau pleidleisio hyblyg fel rhan o’r etholiadau llywodraeth leol ym mis Mai 2022\.


Diben y cynlluniau peilot yw gweld a allwn ni ei gwneud hi’n haws i bobl bleidleisio drwy gynnig hyblygrwydd o ran pryd a lle y gallant bleidleisio. Bydd y trefniadau hyn yn dod â’r blwch pleidleisio yn nes at fywydau bob dydd y bobl. Mae hyn yn dod â ni gam yn nes at sicrhau bod etholiadau yng Nghymru mor hygyrch â phosibl ac y gall pawb sydd eisiau pleidleisio wneud hynny. Bydd yr hyn a fydd yn cael ei ddysgu o’r cynlluniau peilot yn cael ei ddefnyddio i lywio gwelliannau hirdymor i’r ffordd y bydd pobl yn pleidleisio ac yn helpu i leihau’r diffyg democrataidd.


Mae’n bleser gennyf roi’r wybodaeth ddiweddaraf ar gynnydd o ran datblygu’r cynlluniau peilot hyn a fydd yn profi gwahanol fathau o drefniadau pleidleisio ymlaen llaw.


Cynhelir cynlluniau peilot mewn pedair ardal:


***Blaenau Gwent*** *–* bydd Parth Dysgu Glynebwy a leolir yn ganolog yn cael ei ddefnyddio fel gorsaf bleidleisio ymlaen llaw i holl breswylwyr y sir, gan gynnwys myfyrwyr y coleg sy’n gymwys i bleidleisio yn yr etholiadau. Bydd trefniadau pleidleisio ymlaen llaw ar gael ar y dydd Mawrth a’r dydd Mercher cyn diwrnod yr etholiad.


***Pen\-y\-bont ar Ogwr*** \- bydd gorsafoedd pleidleisio mewn rhai wardiau lle mae canran isel o bobl yn bwrw eu pleidlais ar agor ar gyfer pleidleisio ymlaen llaw ar y dydd Mawrth a’r dydd Mercher cyn diwrnod yr etholiad. Bydd gorsaf bleidleisio newydd yn cael ei chreu hefyd mewn ysgol ar y dydd Mawrth cyn diwrnod yr etholiad i’w defnyddio gan fyfyrwyr sydd wedi cofrestru yn yr ysgol honno ac sy’n gymwys i bleidleisio mewn wardiau penodol.


***Caerffili***– bydd swyddfeydd y cyngor yn Ystrad Mynach yn cael eu defnyddio fel gorsaf bleidleisio ymlaen llaw i holl breswylwyr y sir dros y penwythnos cyn diwrnod yr etholiad.


***Torfaen –*** bydd swyddfeydd y cyngor ym Mhont\-y\-pŵl yn cael eu defnyddio fel gorsaf bleidleisio ymlaen llaw i holl breswylwyr y sir dros y penwythnos cyn diwrnod yr etholiad.


Datblygwyd y pedwar cynllun peilot drwy gydweithio’n agos â’r pedwar awdurdod lleol, y Comisiwn Etholiadol, Llywodraeth Cymru a’r gymuned etholiadol ehangach. 


Yn unol ag adran 10 o Ddeddf Cynrychiolaeth y Bobl 2000, rydym hefyd wedi ymgynghori’n ffurfiol â’r Comisiwn Etholiadol ar wneud gorchmynion i roi’r cynlluniau peilot arfaethedig ar waith, ac maent yn cefnogi gwneud y gorchmynion hyn. Felly mae’r Gweinidog Cyllid a Llywodraeth Leol wedi gwneud pedwar gorchymyn i weithredu’r cynlluniau a amlinellwyd uchod, a ddaw i rym ar 23 Mawrth 2022\. Gellir gweld y gorchmynion hyn yn:


Gorchymyn Bwrdeistref Sirol Caerffili (Cynllun Peilot Etholiadol) 2022 \| LLYW.CYMRU


Gorchymyn Bwrdeistref Sirol Pen\-y\-bont ar Ogwr (Cynllun Peilot Etholiadol) 2022 \| LLYW.CYMRU


Gorchymyn Bwrdeistref Sirol Torfaen (Cynllun Peilot Etholiadol) 2022 \| LLYW.CYMRU


Gorchymyn Bwrdeistref Sirol Torfaen (Cynllun Peilot Etholiadol) 2022 \| LLYW.CYMRU


Rwy’n edrych ymlaen at barhau i weithio’n agos gyda llywodraeth leol a’r gymuned etholiadol yn y cyfnod hyd etholiadau mis Mai 2022 a byddaf yn rhoi’r wybodaeth ddiweddaraf i aelodau ynglŷn â chynnydd.







Translation:


 
On 9 November 21, I published a written statement confirming the names of the four local authorities which had expressed an interest in delivering flexible voting pilots as part of the May 2022 local government elections.


The purpose of the pilots is to see if we can make it easier for people to vote by offering flexibility on when and where they can vote. The pilots will bring the ballot box closer to people’s day to day lives. They are a step in ensuring elections in Wales are as accessible as possible and that everyone who wants to vote can vote. The learning from the pilots will be used to inform longer term improvements to the way people vote and to help reduce the democratic deficit.


I am pleased to provide an update on progress in developing these pilots which will test different forms of advance voting.


Pilots will run in four areas:


***Blaenau Gwent*** *–* the centrally\-located Ebbw Vale Learning Zone will be used as an advance polling station for all residents of the county, including students of the college who are eligible to vote at the elections. Advance voting will be available on the Tuesday and Wednesday before election day.


***Bridgend***\- polling stations in certain low turnout wards will be open for advance voting on the Tuesday and Wednesday before election day.  A new advance polling station will also be created in a school on the Tuesday before election day for use by students registered at that school who are eligible to vote in specified wards.


***Caerphilly***– the council offices at Ystrad Mynach will be used as an advance polling station for all residents of the county on the weekend before election day.


***Torfaen –*** the council offices at Pontypool will be used as an advance polling station for all residents of the county on the weekend before election day.


All four pilots have been developed in close collaboration between the local authorities, the Electoral Commission, the Welsh Government and the wider electoral community. 


In accordance with section 10 of the Representation of the People Act 2000, we have also formally consulted with the Electoral Commission on the making of orders to implement the proposed pilots, and they support orders being made.  The Minister for Finance and Local Government has therefore made four orders to implement the schemes outlined above, which will come into force on 23 March 2022\.  The orders can be accessed at:


The County Borough of Caerphilly (Electoral Pilot Scheme) Order 2022


The County Borough of Bridgend (Electoral Pilot Scheme) Order 2022


The County Borough of Torfaen (Electoral Pilot Scheme) Order 2022


The County Borough of Blaenau Gwent (Electoral Pilot Scheme) Order 2022


I look forward to continuing to work with local government and the electoral community in the lead up to the May 2022 elections and will keep members updated on progress.